b'\n_START_ARTICLE_\nAlkohol-dehidrogenaza\n_START_SECTION_\nKvasovke in bakterije\n_START_PARAGRAPH_\nPri kvasovkah in \xc5\xa1tevilnih bakterijah je alkohol-dehidrogenaza pomemben encim v procesu fermentacije. Pri tem se piruvat, ki nastane v procesu glikolize, pretvori v acetaldehid in ogljikov dioksid, acetaldehid pa se s pomo\xc4\x8djo alkohol-dehidrogenaze pretvori v etanol. V zadnji reakciji se obnovi NAD+. Ljudje izkori\xc5\xa1\xc4\x8damo proces fermentacije pri pridobivanju alkoholnih pija\xc4\x8d iz sadja in \xc5\xbeitaric._NEWLINE_Molekula encima pri kvasovkah je ve\xc4\x8dja kot \xc4\x8dlove\xc5\xa1ka in sestoji iz \xc5\xa1tirih podenot (\xc4\x8dlove\xc5\xa1ka alkohol-dehidrogenaza pa iz dveh). Prav tako pa vsebuje cink v aktivnem mestu. Predvidevamo, da sta encima sorodna.\n_START_SECTION_\n\xc5\xbdu\xc5\xbeelke\n_START_PARAGRAPH_\nEncim \xc5\xbeu\xc5\xbeelk je manj\xc5\xa1i kot \xc4\x8dlove\xc5\xa1ka alkohol-dehidrogenaza ter ne vsebuje kovinskih ionov. Sklepamo, da med obema encimoma ni sorodnosti.\n_START_SECTION_\n\xc5\xbdelezo vsebujo\xc4\x8di encim\n_START_PARAGRAPH_\nTretji tip alkohol-dehidrogenaze, ki ni soroden z zgornjima, se pojavlja v nekaterih bakterijah ter vsebuje \xc5\xbeelezove ione. V neaktivni obliki so ga na\xc5\xa1li tudi pri kvasovkah.'